Lidija Pupure
Lidija Pupure (dzimusi 1942. gada 9. februārī Rīgā) ir latviešu aktrise un skatuves runas pedagoģe. Mācījusies Rīgas 7. speciālajā arodskolā. 1962. gadā absolvējusi Dailes teātra 3. studiju un sākusi apmeklēt Rūdolfa Krūmiņa lekciju ciklu vispārējā, personības un mākslas tēla psiholoģijā. 1965. gadā absolvējusi Rīgas Vakara Universitātes Estētikas un ētikas fakultāti. Dailes teātra aktrise kopš 1960. gada. Apmeklējusi vairākas Ježi Grotovska meistarklases: 1998. gadā apmeklēta saskarsmes psiholoģija, bet 2000. gadā - psihodrāmas metodes kurss.